Batu basurek Pagaruyuang VII

**Batu basurek Pagaruyung VII**, nan juo dikenal sabagai **batu basurek Gudam II**, marupoan sebuah batu basurek nan ditamuan di Gudam, Pagaruyung, Tanjung Emas, Tanah Datar, Sumatera Barat. Batu basurek ko barisi sakita 16 barih tulisan nan ditulih dalam bahaso Malayu Kuno, jo istilah-istilah dalam bahaso Sanskerta jo Jawa Kuno, sarato ditulih manggunoan aksara Pasca Pallawa. Batu basurek ko indak batarikh, tatapi dipakiroan barasa dari sakita abaik ka-14 Masehi.

Batu basurek Pagaruyung VII adolah batu basurek nan tatulih di ateh sabuah batu nan lah patah jo aus, nan manggunoan bahaso Malayu Kuno jo  baangka taun 1238 Saka atau 1316 M. Batu basurek ko manyabuik surang rajo bagala Maharajodirajo Srimat Sri Akarendrawarman nan dipakiroan bakuaso sabalun Adityawarman. Salain tu disabuikan pulo surang pajabaik nan bagala Tuhan Parpatih.

Dek karano dalam batu basurek Kuburajo I disabuikan baso Adityawarman adolah anak dari Adwayawarmadewa, mangko de Casparis bakasimpulan baso Akarendrawarman ko adolah mamaknyo dari Adityawarman nan mulai mamarentah sakita 1346 atau 1347, di mano pangaliahan kakuasoan samacam tu sasuai jo tradisi matrilineal Minangkabau.

Tulisan pado batu basurek ko hampir indak dapek dibaco jo elok dek batunyo alah mangalami kerusakan jo aus. Namun, tadapek tulisan nan manyabuikan namo rajo Srimat Sri Akarendrawarman, nan memiliki gala *Maharajadhiraja*. Salain itu, tadapek tulisan tantang sumpah atau kutukan nan ditujukan kapado urang nan indak mangindahkan maklumat rajo dalam batu basurek tasabuik. Penelitian-penelitian tabaru manyebuik baso batu basurek ko kamungkinan dikaluaan dek Akarendrawarman satalah diangkek manjadi rajo panaruih Adityawarman. 

Saat iko, batu basurek Pagaruyung VII ditampekkan basamo babarapo batu basurek lainnyo di Kompleks Prasasti Adityawaraman, nan balokasi di kawasan Gudam, Nagari Pagaruyung, Kabupaten Tanah Data, Sumatera Barat.

## Lata balakang
Batu basurek Pagaruyung VII disabuik juo sabagai batu basurek Gudam II, jo  marupoan salah satu dari babarapo batu basurek nan ditamukan di Jorong Gudam, Nagari Pagaruyung, Kecamatan Tanjung Emas, Kabupaten Tanah Data, Sumatera Barat. Batu basurek ko dilaporkan dek epigrafis jo arkeolog N.J Krom dalam *Oudheidkundig Verslag* (Indonesia: Laporan Kepurbakalaan) terbitan *[[Koninklijk Bataviaasch Genootschap van Kunsten en Wetenschappen|Bataviaasch Genootschap van Kusten en Wetenschappen]]* (Ikatan Ilmu jo Kesenian Batavia) pado taun 1912. Laporan inventaris kepurbakalaan tasabuik sabagian gadang datanyo disadioan dek L.C. Westenenk, Asisten Residen Belanda nan batugeh di Fort de Kock (kini Bukittinggi).

Batu basurek ko dipakiroan dikaluaan dek rajo Akarendrawarman pado sakita abaik ke-14 M. Batu basurek ko manyabuik Sri Akarendrawarman sabagai *maharajadhi*rajo jo manyabuikan pulo jabatan-jabatan lainnyo saroman *tuhan parpatih* banamo Tudang (Tudaŋ) jo *tuhan gha* banamo Śrī Ratha nan kaduonyo marupoan pambantu rajo nan patuh jo setia.

Kini batu basurek tasabuik alah disimpan basamo batu-batu basurek lainnyo di Kompleks Prasasti Adityawarman di Pagaruyuang, Sumatera Barat, jo nomor inventaris 26/BCB-TB/SMB. Batu basurek ko alah rasmi diakui sabagai Benda Cagar Budaya Peringkat Nasional. Panatapan status cagar budaya dilakuan malalui Surek Kaputusan (SK) Nomor 77/M/2019, nan diterbitkan pado tangga 12 Maret 2019 dek Kamanterian Pandidikan jo Kabudayaan Republik Indonesia.

## Panggambaran fisik
Batu basurek ko digoreskan pado sabuah batu andesit barono abu-abu nan babantuak pasagi pipih. Batu tasabuik dalam kaadoan patah di bagian ateh jo di sisi kiri, nan malangkuang sampai ka tangah bidang tulisan, sainggo ado babarapo huruf nan ilang. Batu basurek ko tadiri dari 16 barih, nan dipahek pado batu andesit, barukuran tinggi 82&nbsp;cm, lebar 50&nbsp;cm, jo  taba 10 cm. 

Suhadi (1990), de Casparis (1996), Griffith (2012) bapandapek baso batu basurek ko ditulih dalam bahaso Malayu Kuno; samantaro Kusumadewi (2012) manganggapnyo ditulih dalam bahaso Sanskerta, Malayu Kuno, jo Jawa Kuno, jo manggunoan aksara Pasca Pallawa. Istiawan (2006) bapandapek baso bahaso jo  aksara nan digunoan adolah Jawa Kuno, nan manunjuakan baso pangaruah bahaso Sanskerta jo Malayu pado pamarentahan Adityawarman samakin lamo samakin bakurang.

## Isi batu basurek
Barikuik adolah alih aksara jo alih bahaso dari tulisan asali batu basurek Pagaruyung VII ka dalam abjad Latin manuruik pambacoan babarapo ahli. Alih aksara umumnyo dilakukan badasarkan standar IAST (*International Alphabet of Sanskrit Transliteration*).

### Alih aksara




### Alih bahasa




## Panafsiran
### J.G. de Casparis (1989)
Manuruik de Casparis, batu basurek ko dikaluaan dek rajo Akarendrawarman, nan mamarentah sabalun Adityawarman, pado sakita awa abaik ka-14. Batu basurek ko mancaritoan pajalanan sang rajo nan dianta dek para urang gadang, saroman Tuhan Arya, Mantri, jo Tuhan Parpatih.

Isi batu basurek manyabuik juo istilah *parhyangan*, nan dipakiroan samo jo Nagari Pariangan saat iko, sakita 10 km dari Kota Batusangkar. Disabuikan pulo istilah *berampek suku,* suatu istilah nan tanamo dalam adat istiadat Minangkabau tantang wilayah adat istiadat lamo nan tadiri dari ampek suku awa, yaitu Bodi, Chaniago, Koto, jo  Piliang.

De Casparis bapandapek baso batu basurek ko bakaik jo pamindahan ibu kota karajaan dari Jambi ka Sumatera Barat, sabalun awa pamarentahan Adityawarman. Pamindahan tasabuik dilakuan dek Akarendrawarman pado sakita taun 1347 M; hal ko badasa tarikh batu basurek nan tatulih pado batu basurek Amoghapasa (pado bagian belakang patuang) jo batu basurek Pagaruyung III (disabuik juo batu basurek Kapalo Bukit Gombak I).

### Machi Suhadi (1990)
Suhadi manyatoan baso batu basurek ko sudah dalam kondisi aus jo tulisannyo indak jaleh kutiko partamo kali dibaco, sainggo de Casparis hanyo dapek mambaco 75% sajo dari tulisan nan ada. Pado batu basurek ko disabuikkan namo rajo Srimat Sri Akarendrawarman, sarato gala *sri maharajadhirajo* nan disabuikan sabanyak tigo kali. 

Suhadi bapandapek baso batu basurek ko mancaritoan Akarendrawarman nan malakuan kunjuangan, mananyoan namo suatu tampek, jo akhianyo mamilih suatu tampek sabagai *nagari pramuka*. Disabuik juo istilah desa-desa (*parhyaŋan*), Gunuang Mahameru, sarato saurang patih banamo Tuhan Parpatih. 

### Budi Istiawan (2006)
Istiawan maanggap baso tafsiran de Casparis cenderung kontroversial. Manuruiknyo, dek pananggalan batu basurek ko indak dapek dikataui sacaro pasti, mako isinyo pun indak dapek dipahami sacaro kaseluruan. Salanjuiknyo, inyo manyatoan baso adonyo sumpah atau kutukan pado bagian akhia batu basurek ditujuan kapado urang nan manganggu atau indak maindahkan maklumat rajo.

Istiawan bapandapek baso pamakaian namo *-warmman* manunjuakan ubuangan badunsanak antaro Akarendrawarmman jo  Adityawarman. Inyo mamparkiroan Akarendrawarman alah diangkek manjadi rajo bagala Maharajadhirajo saat mangaluaran batu basurek, nan kamungkinan tajadi sasudah Adityawarman turun tahta atau maningga.

Inyo manafsirkan juo jabatan *tuhan parpatih* jo *tuhan gha* sabagai pambantu rajo nan patuh. Inyo manyamokan jabatan *tuhan* jo pamimpin ("juru") dalam suatu kalompok tugeh, sarato *patih* jo pajabaik desa ("rama" atau tuo-tuo desa). Istilah *Tuhan Patih* lalu barubah manjadi *Tuhan Parpatih*, manyesuaian jo dialek lokal Minangkabau. Inyo mancatek kamiripan antaro Tuhan Parpatih Tudang dalam batu basurek ko jo tokoh adat Minangkabau Datuk Parpatih nan Sabatang, musikipun alun dapek manyimpulkan ubuangan lansuang di antaro kaduonyo. Adapun jabatan Tuhan Gha alun dapek diidentifikasi labiah lanjuik. 

### Arlo Griffiths (2012)
Griffiths mangomentari penelitian sabalunnyo nan dilakuan dek de Casparis (1995) nan indak barasia mambaco tulisan *bira* pado barih ka-13 jo ka-14 batu basurek iko. Balain jo de Casparis nan manyimpulan baso Akarendrawarman adolah mamak dari Adityawarman, sasuai jo garis katurunan matrilineal nan balaku di Minangkabau; Griffiths mandebaik baso batu basurek ko dikaluakan dek Akarendrawarman sabagai panaruih dari Adityawarman.

Inyo manganggap baso istilah *biraparākramakuda* marujuak pado namo sasurang. Iny mangamati adonyo variasi palafalan kat0 *kuda* nan balain dari versi Jawa Kuno (*kuḍa*), jo mandugo pabedaan ko muncua dek palafalan versi Jao balain jo versi Malayu (saroman *vira* jo *bira*). 

Labiah lanjuik, Griffiths maubuangan Biraparākramakuda pado batu basurek ko jo Tumaṅguṅ Kuḍa Vīra nan tatulih pado batu basurek Pagaruyung VI. Griffiths mandugo juo baso tokoh ko mungkin takaik pulo jo Rakryān Damuṅ Pu Vīra nan tatulih di aleh patuang Amoghapasa (batu basurek Padang Roco, 1286 M), yaitu surang delegasi Jalajah Pamalayu nan datang dari Jao ka Sumatera (*dari bhūmi jāva ka svarṇnabhūmi*). Inyo bapandapek baso panggunoan bahaso Jawa Kuno di Sumatera disababkan dek migrasi lansuang urang Jao, atau pangaruah katurunan pajabaik Jao nan batugeh di Sumatera, saroman Rakryān Damuṅ Pu Vīra iko.

## Naskah
Barikuik iko pambacoan naskah batu basurek dek De Casparis:

# *.....
# *punarapi yawat paduka sri maha
# *[r]ajadhirajo srimat sri akarendra [wa]*
# *rmma maharajadhirajo lai tida bara*
# *... ta bartanna mwah brampat suku d
# *... nagari pramukha tuhann aryya
# *... unganan tuhan parpatih sa (su?)
# *... lai tida bu ... su
# *twyata ... kumpati
# *... han di parhyanan di kota ma
# *... ung mahameru punarapi nan mambawa*
# *dhatya paduka sri maharajadhi
# *rajo tuhann aryya parakra[ma]*
# *makuda (ta?), tuhan mantri het
# *sumpah saglan
# *wi tuhan nampu dharmma so
# ''............ rekha.

## Caliak pulo
* Akarendrawarman
* Adityawarman
* Daftar batu basurek di Sumatera Barat

## Rujuakan

### Bacoan lanjuik

* 
* 
* 
* 
* 
* 
* 
* 
*